הסתיים סכסוך העבודה בסופרגז: זכויות העובדים ישמרו גם לאחר המכירה לאלקו | המפלגה הקומוניסטית הישראלית
הסתיים סכסוך העבודה בסופרגז: זכויות העובדים ישמרו גם לאחר המכירה לאלקו
ההסתדרות וחברת סופרגז הגיעו אתמול (חמישי) להסכמות שאמורות לסיים את הסכסוך העבודה בחברה, הנוגע לתנאי שכר העובדים – בעקבות המכירה לתאגיד אלקו. בהסכם סוכם על פיצוי לעובדי החברה בעקבות המכירה ועוד נקבע שכלל הזכויות ישמרו לפחות עד שנת 2024.
חתומים על ההסכם בסופרגז, אתמול, בוועד הפועל של ההסתדרות בתל–אביב (צילום: ההסתדרות)
העובדים, שנאבקו גם על זכותם להיות שותפים ברווחי המכירה כהוקרה על תרומתם להצלחת החברה, יקבלו מענקי מכירה לפי המפתח הבא: עובדים מוותק של שנתיים עד שלוש שנים יקבלו מענק בסך 1,500 שקל; מוותק של שלוש עד חמש שנים יקבלו מענק בגובה משכורת אחת; מוותק של חמש עד 15 שנה – שתי משכורות; מוותק של 15 עד 20 שנה – שלוש משכורות ומוותק של 20 שנה ואילך – שלוש משכורות וחצי. עובדי סופרגז אשכולות להם ותק של חמש עד 15 שנה יקבלו מענק נוסף בגובה 500 שקל.
ההסכמות הגיעו לאחר שבית הדין האזורי לעבודה בתל אביב הוציא לאחרונה צו מניעה נגד השביתה שתכננו עובדי סופרגז. זאת, לאחר שההסתדרות עתרה במטרה למנוע פגיעה בתנאי השכר של העובדים בעקבות רכישת החברה בידי אלקו.
9 באוגוסט 2019 ב-עובדים, חברה וכלכלה.
ראשי הוועדים בנמל אשדוד התפטרו במחאה על קידום ההפרטה על ידי יו"ר ההסתדרות
עובדי פלאפון ובזק בינלאומי הכריזו סכסוך בעקבות המכירה לבעלי הון אמריקאים
ועדי ההורים הצטרפו לקריאת ח"כ ג'בארין ודרושים הקמת ועדת חקירה לחינוך הערבי
← חברי הכנסת של חד"ש ביקרו בכלא 6 את סרבנית הכיבוש מאיה ברנד-פיגנבאום
המחלקה לחינוך באונ' בן-גוריון: פסק הדין בנושא תשלומי הורים הוא ביטוי לקפיטליזם הניאו-ליברלי →